Zoznam povinných merateľných ukazovateľov, vrátane zadefinovanej relevancie k horizontálnym princípom

Všetky merateľné ukazovatele v rámci výzvy OP ĽZ DOP 2016/4.2.1/03 sú bez príznaku.

Špecifický cieľ 4.2.1: Prechod z inštitucionálnej na komunitnú starostlivosť	
Kód ukazovateľa a názov ukazovateľa	Merná jednotka	Čas plnenia	Relevancia k HP 	
Definícia			HP UR	HP RN	
P0361 Počet projektov zameraných na verejné správy alebo sociálne služby na vnútroštátnej, regionálnej a miestnej úrovni

Definícia: Počet projektov podporovaných z ESF zameraných na posilnenie inštitucionálnych kapacít a efektívnej verejnej správy. 

Spôsob výpočtu: Ukazovateľ sa vypočíta ako súčet počtu projektov podporovaných z ESF zameraných na posilnenie inštitucionálnych kapacít a efektívnej verejnej správy.	počet	Ku dňu začatia aktivity 	nie	áno	
P0334 Počet podporovaných kapacít nových, inovatívnych služieb alebo opatrení na komunitnej úrovni, v domácom prostredí, otvorenom prostredí alebo náhradnom prostredí

Definícia: Kapacita nových, inovatívnych sociálnych služieb alebo opatrení sociálnoprávnej ochrany detí a sociálnej kurately pre deti/rodiny/deti so zdravotným postihnutím/osoby so zdravotným postihnutím/osoby v nepriaznivej sociálnej situácii na komunitnej úrovni, v domácom prostredí, otvorenom prostredí alebo náhradnom prostredí, na ktoré bola poskytnutá podpora z ESF. Za kapacitu sa na účely ukazovateľa považuje schopnosť absorbovať určený počet klientov do opatrení vykonávaných na komunitnej úrovni, t.j. schopnosť vykonávať odborné metódy práce v domácom prostredí klienta, resp. v náhradnom rodinnom prostredí klienta, resp. podporovať odbornými činnosťami život klientov v komunite pre určitý objem klientov.
 
Spôsob výpočtu: Ukazovateľ sa vypočíta ako súčet počtu kapacít nových, inovatívnych služieb alebo opatrení na komunitnej úrovni, v domácom prostredí, otvorenom prostredí alebo náhradnom prostredí, ktoré prijali podporu ESF. Počet sa bude zisťovať na základe  monitorovacích správ a z výstupných zostáv ITMS.

Žiadateľ pri tomto merateľnom ukazovateli uvedie:
•	Počet klientov pre ktorých sú vykonávané novorealizované opatrenie/opatrenia alebo
•	Počet klientov pre ktorých sú vykonávané opatrenia s inovatívnym prvkom a pre ktorých sú vykonávané aktualizované programy alebo
•	Počet klientov, pre ktorých sú vykonávané programy rozšírené o nové prvky opatrení alebo,
•	Počet klientov,  pre ktorých je zabezpečený výkon opatrenia/opatrení, ktorých počet je vyšší ako pôvodná kapacita žiadateľa pri vstupe do projektu alebo
•	Počet klientom, pre ktorých je zabezpečený výkon opatrení v zvýšenej intenzite výkonu opatrení v rámci už realizovaných programov.
•	Počet zamestnancov zapojených zariadení zúčastňujúcich sa supervízie ako odbornej činnosti na podporu života klientov. 

Tento merateľný ukazovateľ sa vykazuje v prepojení na ciele Aktivít 1 až 5 projektu. Ak žiadateľ plánuje realizovať viacero cieľov v rámci jednej aktivity, cieľová hodnota je výsledkom sčítania počtu klientov v rámci jednotlivých cieľov. Jeden účastník môže byť vykázaný len raz v akomkoľvek projekte. Osoba môže byť ako účastník vykázaná vo viacerých projektoch, ale nikdy viackrát v rámci jednej aktivity alebo jedného projektu.

Odporúčame, aby žiadateľ uviedol spôsob výpočtu tohto ukazovateľa do ŽoNFP v časti 10.1 Aktivity projektu a očakávané merateľné ukazovatele.	počet	Ku dňu začatia aktivity	áno	áno	
P0294 Počet podporených kapacít nových, inovatívnych služieb alebo opatrení na komunitnej úrovni, v domácom prostredí, otvorenom prostredí alebo náhradnom prostredí 6 mesiacov po ukončení projektu

Definícia: : Ukazovateľ sleduje spôsobilosť udržať počet kapacít nových, inovatívnych služieb alebo opatrení na komunitnej úrovni, v domácom prostredí, otvorenom prostredí alebo náhradnom prostredí. Nakoľko cieľom väčšiny opatrení sociálnej inklúzie je podpora sanácie rodín, svojbytnosti klientov a pod. a nie udržiavanie závislosti klientov od systému, cieľovou hodnotou nie je udržanie konkrétneho klienta v systéme, ale udržanie schopnosti vykonávať sociálne služby/opatrenia pre konkrétny objem/počet klientov vybudovanými kapacitami..

Spôsob výpočtu: Ukazovateľ sa vypočíta ako súčet počtu podporených kapacít nových, inovatívnych služieb alebo opatrení na komunitnej úrovni, v domácom prostredí, otvorenom prostredí alebo náhradnom prostredí 6 mesiacov po ukončení projektu. Počet sa bude zisťovať na základe  monitorovacích správ, z výstupných zostáv ITMS a z hodnotiacich správ.	počet	k termínu 6 mesiacov po ukončení aktivity	áno	áno